Familien Löwander
Familien Löwander eller Vår tid är nu er en svensk dramaserie i 32 afsnit fordelt på i alt 4 sæsoner. Serien havde premiere på SVT d. 2. oktober 2017. Produktionen er en af svensk tv’s største dramasatsninger gennem tiderne, og handlingen spænder over flere årtier fra 1945 til 1971. 

Seriens hovedroller spilles af Hedda Stiernstedt, Charlie Gustafsson, Mattias Nordkvist, Adam Lundgren, Suzanne Reuter, Josefin Neldén, Peter Dalle, Ida Engvoll, Anna Bjelkerud, Rasmus Troedsson, Malin Persson, Simone Coppo, Julia Heveus, Oskar Laring og Hedda Rehnberg. Manuskriptforfatter er Ulf Kvensler, der fik idéen af Johan Rosenlind, og serien blev efterfølgende skabt og skrevet af Ulf Kvensler, Malin Nevander og Johan Rosenlind i fællesskab. Filminstruktør er Harald Hamrell (sæson 1–3) og Måns Herngren (sæson 4). I Sverige vandt tv-serien filmprisen Kristallen (”Krystallen”) i 2018 for årets tv-drama og Hedda Stiernstedt fik en pris som årets kvindelige hovedrolleindhaver i en svensk tv-serie. Det meste af serien er indspillet i Göteborg og Kungsbacka samt en mindre del i Stockholm.

Et kort resumé af handlingen 
Den borgerlige familie Löwander – bestående af de tre søskende Gustaf, Peter og Nina samt moderen Helga – driver en af Stockholms mest populære restauranter, Djurgårdskällaren ved 2. verdenskrigs afslutning. Den ældste søn Gustaf har styret restauranten vel igennem de hårde krigsår, og vil derfor drive virksomheden videre på samme velkendte måde, mens lillesøster Nina forelsker sig i køkkendrengen Calle (fra arbejderklassen) og byder den nye tidsånd velkommen. Den mellemste, Peter vender tilbage til hovedstaden efter at have arbejdet i en flygtningelejr under krigen og indser snart, at familievirksomheden er i alvorlige økonomiske problemer. Samtidigt holder moderen Helga et vågent øje med restauranten gennem de informationer hun får fra chefkokken Stig "Stickan" Backe og styrer stedet med hård hånd. I selve restauranten holder familien Löwanders trofaste overtjener  butleren "Bellan" Roos øje med personalet og gæsterne.

Om serien 
Serien, hvis to første sæsoner blev indspillet i samme arbejdsperiode, foregik i samproduktion mellem SVT, Viaplay og Film i Väst. Man påbegyndte optagelserne i maj 2016, og de fleste scener blev filmet i Göteborg. Serien er delvist indspillet ved Kungsbackas skærgård og på Gåsevadholms slot i Fjärås i Kungsbacka kommun.

Medvirkende

Hovedroller
 Hedda Stiernstedt – Nina Löwander
 Charlie Gustafsson – Calle Svensson
 Mattias Nordkvist – Gustaf Löwander
 Adam Lundgren – Peter Löwander
 Suzanne Reuter – Helga Löwander
 Josefin Neldén – Margareta "Maggan" Nilsson
 Peter Dalle – Stig "Stickan" Backe
 Ida Engvoll – Ester Swärd
 Anna Bjelkerud – Ethel Jonsson
 Rasmus Troedsson – "Bellan" Roos
 Malin Persson – Sonja Persson
 Simone Coppo – Angelo
 Julia Heveus – Christina Rehnskiöld, Ninas datter
 Oskar Laring – Uno Nilsson, Maggans søn
 Hedda Rehnberg – Suzanne Goldstein

Øvrige medvirkende (et udpluk)
 Agnes Lindström Bolmgren – Lena
 Andreas Rothlin Svensson – Svante Gahn
 Antonio Tengroth – Mark
 Björn Granath – August Drugge, "Generalen"
 Evin Ahmad – Carmen
 Göran Ragnerstam – Kurt Ragnarsson
 Hannes Fohlin – Erik Rehnskiöld
 Hannes Meidal – Philippe Goldstein
 Ingela Olsson – Bojan
 Jill Ung – Fru Andersson
 Johan Marenius Nordahl – Nisse
 Karin Franz Körlof – Lilly Lindström
 Lars Väringer – indkassator
 Lina Sundén – Kerstin
 Linda Molin – Agnes
 Lyvån Lidén – Christina Löwander
 Marika Lindström – Blanceflor Drugge "Generalfruen"
 Michael Petersson – statsminister Tage Erlander
 Morten Vang Simonsen – John
 Peter Viitanen – Leffe viking
 Philip Kuub Olsen – Arvid Löwander
 Sofie Gråbøl – Henriette Winter
 Timo Nieminen – Anders
 Tova Magnusson – Britt Gahn

Sæsonerne
Handlingen i Sæson 1-3 foregår i kronologisk rækkefølge fra midten af 40'erne til begyndelsen af 70'erne, mens Sæson 4 finder sted i 1951 lige efter afslutningen af Sæson 1.

Indspilningslokaliteter
 Göteborg
 Kungsbacka
 Stockholm

Kilder

Eksterne henvisninger 
Familien Löwander/www.svtplay.se/vår-tid-är-nu

Tv-serier fra Sverige
Tv-serier fra 2010'erne
Dramaserier
Kristallenvindere